Napoleon balik menyang Prancis nalika tanggal 23 Agustus 1799.[1] Banjur dhèwèké jukuk kendali pamaréntahan nalika tanggal 9 November 1799 sajroné salah sijiné kudeta kang dijenengi 18 Brumaire.[1] Napoleon nata manèh sistem militèr lan gawé pasukan cadangan kanggo ndukung aksi militèr ing sekitar Rhine lan Italia.[1] Ing sekabèhané pertempuran, Prancis luwih unggul.[1] Ing Italia, Napoleon menangaké peperangan karo Austria sajroné Peperangan Marengo nalika tahun 1800.[1] Ananging peperangan kang nemtokaké kadadéyan ing Rhein, wewengkon Hohenlinden nalika tahun 1800.[1] Kanti kalahé Austria iki, kekuatan koalisi kapindo remuk.[1] Ananging Britania Raya tetep kuwat lan mènèhi prabawa kang gedhé marang nagara-nagara liyané supaya isa ngalahaké Prancis.[1] Napoleon nyadari hal iki, tanpa kekalahan Inggris utawa perjanjèn damai karoé, mangka dhèwèké ora bakal pernah nggayuh perdamaian sacara utuh ing bawana Éropah.[1]